Sapunika, matématika dipunginakaken ing saindhenging donya minangka alat wigatos ing manéka bidhang, kalebet èlmu alam, tèknik, kadhokteran/mèdhis, lan èlmu sosial kadosta ékonomi, lan psikologi. Matématika terapan, cabang matématika ingkang nglingkupi panerapan pangertosan matématika dhumateng bidhang-bidhang sanès, ngilhami lan damel panggunaan pamanggihan-pamanggihan matématika énggal, lan sok-sok ngarah dhumateng pangembangan dhisiplin-dhisiplin èlmu ingkang sapenuhipun énggal, kadosta statistika lan téori permainan. Para matématikawan ugi sinau ing salebetipun matématika murni, utawi matématika kanggé pakembangan matématika punika piyambak, tanpa wontenipun panerapan ing salebetipun pikiran, senadyan panerapan praktis ingkang dados latar munculipun matématika murni kasunyatanipun asring dipunpanggihaken ing tembé wingking.[8]